[bookmark: _Hlk190243715]Opis poslova i podaci o plaći
Referent – komunalni, prometni i pomorski redar


Potrebno stručno znanje:
· Četverogodišnje strukovno srednjoškolsko obrazovanje ili završena gimnazija, 
· Položen vozački ispit B kategorije, 
· završen program stručnog osposobljavanja za obavljanje poslova prometnog redara, 
· završen program osposobljavanja za obavljanje poslova pomorskog redara, 
· najmanje jedna godina radnog iskustva na odgovarajućim poslovima, 
· zdravstvena sposobnost za obavljanje poslova prometnog redara, 
· položen državni ispit I. razine.

Opis poslova:
	- Provodi Odluku o komunalnom redu te ostale akte kojima je propisana nadležnost komunalnog redara.
Vodi upravne postupke i rješava u upravnim stvarima u postupku nadzora nad provedbom odluke o komunalnom
redu.

	- Provodi odluku o uređenju prometa na području grada - nadzor i premještanje nepropisno zaustavljenih i
parkiranih vozila, upravljanja prometom na raskrižjima cesta. Vodi upravne postupke i rješava u upravnim stvarima u postupku nadzora nad provedbom odluka o uređenju prometa. Predlaže donošenje općih akata iz područja uređenja prometa sukladno Zakonu.

	- Obavlja poslove pomorskog redarstva temeljem Zakona i drugih propisa u dijelu u kojem su nadležni pomorski redari, nadzor nad provedbom propisa, održavanje reda na pomorskom dobru, provođenje mjera za održavanje reda na pomorskom dobru u općoj upotrebi, vršenje nadzora nad pomorskom dobrom u općoj upotrebi, provođenje potrebnih postupaka radi provedbe navedenih mjera i dr.

	- Prati izvršenje usluga javnih i komunalnih poduzeća koji obavljaju djelatnost održavanja čistoće javnih površina i održavanje oborinske odvodnje.

	- Redovitim obilascima nadzire i kontrolira ispravnost objekata i uređaja javne rasvjete, stanje urbane opreme, korištenje javnih površina i groblja.

	- Surađuje s nadležnim službama u cilju otklanjanja protuzakonitih radnji.

	- Nadzire provođenje Odluke o načinu držanja domaćih životinja i Odluku o uvjetima i načinu držanja kućnih
ljubimaca.

	- Organizira skupljanje, odvoz i postupanje sa skupljenim komunalnim otpadom.

	· - Obavlja druge poslove po nalogu pročelnika.



Podaci o plaći radnog mjesta:
Plaću čini umnožak koeficijenta složenosti poslova za radno mjesto Referenta – komunalni,  prometni i pomorski redar u Upravnom odjelu za urbanizam, komunalni sustav i ekologiju Grada Bakra, određenog Odlukom o koeficijentima za obračun plaće službenika i namještenika Grada Bakra (Službene novine Grada Bakra 07/26) i osnovice za izračun plaća, a iznosi 2.110,23 € bruto koja se uvećava za 0,5% za svaku navršenu godinu radnog staža. 

Bakar, 03. srpnja 2025.
   

Povjerenstvo za provedbu natječaja

